stanford-oval/wikipedia huggingface dataset:
Tetrytsoliini
Farmakokinetiikka

Tetrytsoliini erittyy muuttumattomana virtsassa, ainakin osittain. Eräässä tutkimuksessa 10:lle terveelle henkilölle annettiin 0.5 mg/ml tetrytsoliiniliuosta silmätippoina 2 tippaa (0.025–0.05 mg) 0, 4, 8 ja 12 tunnin kohdalla. 24 tunnin aikana henkilöiden aineen veriseerumipitoisuus oli 13–210 ng/ml ja virtsapitoisuus 11–400 ng/ml. Molempien pitoisuudet saavuttivat maksimin noin 9 tunnin kuluttua viimeisestä annoksesta. Pitoisuudet vastaavat aineen normaalia silmätippakäyttöä. Suuremmat pitoisuudet voivat kieliä aineen väärinkäytöstä tai myrkytyksestä.
Rikollinen käyttö

2018 Pohjois-Carolinassa nainen murhasi miehensä tetrytsoliinisilmätipoilla laittamalla niitä miehen juomaan veteen 3 päivän aikana.
Tetrytsoliinia on käytetty tyrmäystippoina lukuisissa raiskaustapauksissa, sillä aine aiheuttaa sekavuutta ja tajuttomuutta.
Kemia

Tetrytsoliini on kiraalinen, sillä on (S)- ja (R)-enantiomeerit.
Aineen sulamispiste on 117–119 °C ja tetrytsoliini hydrokloridina (CAS 522-48-5) sulamispiste on 256–257 °C. HCl-suola on kiteistä valkeaa jauhetta, joka liukenee hyvin etanoliin ja veteen. Suola liukenee hiukan kloroformiin ja ei käytännössä lainkaan dietyylieetteriin.
Picipes

| Picipes |
| --- | --- |
 Kastanjakääpä (Picipes badius)
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Polyporales
Heimo::  Polyporaceae
Suku::  Picipes  Zmitr. & Kovalenko 2016
Katso myös
   Picipes Wikispeciesissä  
Infobox OKNimi-testi OK: 
Picipes on Polyporaceae-heimoon kuuluva kääpäsuku. Itiöemät ovat yksivuotisia ja jalallisia. Picipes sisältää lajeja, jotka luokiteltiin aiemmin jalkakääpiin (Polyporus).
Kuvaus

Picipes sisältää yksivuotisia, jalallisia kääpiä. Lakin pinta on kalju ja kovan kelmun peittämä. Jalkaa peittää yleensä musta tai ruskea kelmu.
Ekologia

Picipes-käävät ovat yleensä lehti- tai havupuulla kasvavia valkolahottajia. Jotkin lajit kasvavat kuitenkin maassa, ja Picipes rhizophilus kasvaa ainoastaan ruohojen juurilla.
Luokittelu

Monet Picipes-lajit luokiteltiin aiemmin jalkakääpiin (Polyporus). Fylogeneettisten ja morfologisten erojen takia jalkakäävistä erotettiin uusi Picipes-suku vuonna 2016. Myös molekyylikello tukee Picipes-suvun erottamista jalkakäävistä: vuonna 2022 näiden sukujen arvioitiin eronneen toisistaan noin 56 miljoonaa vuotta sitten.
Suomalaisia Picipes-lajeja ovat kastanjakääpä (Picipes badius), mustajalkakääpä (Picipes melanopus) ja torvikääpä (Picipes tubaeformis). Suomen Lajitietokeskus luokittelee ne kuitenkin edelleen jalkakääpien sukuun.
Luokittelu > Lajit

Index Fungorumin mukaan Picipes sisältää seuraavat lajit:
Picipes admirabilis
Picipes ailaoshanensis
Picipes americanus
Picipes annularius
Picipes atratus
Picipes auriculatus
Picipes austroandinus
Kastanjakääpä (Picipes badius)
Picipes baishanzuensis
Picipes brevistipitatus
Picipes conifericola
Picipes dictyopus
Picipes fraxinicola
Picipes hainanensis
Picipes jiajinensis
Mustajalkakääpä (Picipes melanopus)
Picipes nigromarginatus
Picipes pseudovarius
Picipes pumilus
Picipes rhizophilus
Picipes subdictyopus
Picipes submelanopus
Picipes subtropicus
Picipes subtubaeformis
Picipes taibaiensis
Picipes tibeticus
Torvikääpä (Picipes tubaeformis)
Picipes ulleungensis
Picipes virgatus
Picipes wuyishanensis
Picipes yuxiensis
Aiheesta muualla

UniProt: Taxonomy - Picipes (englanniksi)
Tyko Isolukkari

Tyko Isolukkari (7. helmikuuta 1893 Lammi - 8. helmikuuta 1924 Lammi) oli suomalainen maanviljelijä, joka tunnetaan osallisuudestaan sisällissodan aikana tapahtuneisiin Jämsän teloituksiin.
Isolukkari oli vauraan talollisen poika Lammin kirkonkylästä. Hän oli Lammin suojeluskunnan jäsen, joka ilmeisesti sodan käynnistyttyä oli paennut linjojen yli valkoisten puolelle ja liittynyt Jämsän suojeluskuntaan. Isolukkari muodosti sen esikunnan yhdessä Otto Sovijärven, Veikko Sippolan ja Lauri Kantolan kanssa. Teloitusten aikana hän liikkui usein päätoimijoina olleiden Jalmari Saaren, Veikko Sippolan ja Johannes Fromin seurassa osallistuen pidätyksiin, kuulusteluihin ja teloituksiin. Hämeen Kansan mukaan Isolukkari oli 1920-luvun alussa kärsinyt vankilatuomion ryöstöstä. Isolukkari kuoli pitkälliseen sairauteen helmikuussa 1924.
Tunisian pääministeri

Tunisian pääministeri johtaa maan hallitusta. Presidentti nimittää pääministerin. Tunisia itsenäistyi vuonna 1956.
Luettelo pääministereistä

| # | Kuva | Nimi | Valtaan | Vallasta |
| --- | --- | --- | --- | --- |
| 1 |  | Tahar Ben Ammar | 20. maaliskuuta 1956 | 11. huhtikuuta 1956 |
| 2 |  | Habib Bourguiba | 11. huhtikuuta 1956 | 25. heinäkuuta 1957 |
| 3 |  | Bahi Ladgham | 7. marraskuuta 1969 | 2. marraskuuta 1970 |
| 4 |  | Hedi Nouira | 2. marraskuuta 1970 | 23. huhtikuuta 1980 |
| 5 |  | Mohamed Mzali | 23. huhtikuuta 1980 | 8. heinäkuuta 1986 |
| 6 |  | Rachid Sfar | 8. heinäkuuta 1986 | 2. lokakuuta 1987 |
| 7 |  | Zine el-Abidine Ben Ali | 2. lokakuuta 1987 | 7. marraskuuta 1987 |
| 8 |  | Hedi Baccouche | 7. marraskuuta 1987 | 27. syyskuuta 1989 |
| 9 |  | Hamed Karoui | 27. syyskuuta 1989 | 17. marraskuuta 1999 |
| 10 |  | Muhammad al-Ghannuši | 17. marraskuuta 1999 | 27. helmikuuta 2011 |
| 11 |  | Beji Caid Essebsi | 27. helmikuuta 2011 | 22. marraskuuta 2011 |
| 12 |  | Hamadi Jebali | 22. marraskuuta 2011 | 19. helmikuuta 2013 |
| 13 |  | Ali Laarayedh | 22. helmikuuta 2013 | 29. tammikuuta 2014 |
| 14 |  | Mehdi Jomaa | 29. tammikuuta 2014 | 6. helmikuuta 2015 |
| 15 |  | Habib Essid | 6. helmikuuta 2015 | 27. elokuuta 2016 |
| 16 |  | Youssef Chahed | 27. elokuuta 2016 | 27. helmikuuta 2020 |
| 17 |  | Elyes Fakhfakh | 27. helmikuuta 2020 | 2. syyskuuta 2020 |
| 18 |  | Hichem Mechichi | 2. syyskuuta 2020 | 25. heinäkuuta 2021 |
| 19 |  | Najla Bouden Romdhane | 11. lokakuuta 2021 | 2. elokuuta 2023 |
| 20 |  | Ahmed Hachani | 2. elokuuta 2023 | 7. elokuuta 2024 |
| 21 |  | Kamel Madouri | 7. elokuuta 2024 |  |
Aiheesta muualla

Tunisan hallitukset sivusto (arabiaksi), (ranskaksi), (englanniksi)
Turvallisuusselonteon koordinaatioryhmä

Turvallisuusselonteon koordinaatioryhmä (virallisesti koordinaatioryhmä valtioneuvoston ajankohtaisselonteon eduskuntakäsittelyn ajaksi) on puhemiesneuvoston 1.4.2022 asettama väliaikainen ryhmä, jonka tehtävänä on varmistaa eri toimijoiden välinen tiedonkulku valtioneuvoston ajankohtaisselonteon eduskuntakäsittelyn aikana. Ryhmän tarkoitukseksi on myös tulkittu eduskunnan kannan välittäminen presidentille ja hallitukselle Nato-päätöksentekoa varten.
Ano Turtiainen vaati puhemiesneuvostolta 4.4.2022 omalle yhden hengen Valta kuuluu kansalle -eduskuntaryhmälleen paikkaa koordinaatioryhmään. Puhemiesneuvosto hylkäsi vaatimuksen 5.4.2022 ja uudelleen 6.4.2022.
Koordinaatioryhmän jäsenet

| Jäsen | Jäsen | Puolue | Vaalipiiri |
| --- | --- | --- | --- |
|  | Vanhanen, MattiMatti Vanhanen (puheenjohtaja, puhemies) | Keskusta | Uusimaa |
|  | Rinne, AnttiAntti Rinne (1. varapuheenjohtaja, 1. varapuhemies) | SDP |  |
|  | Eerola, JuhoJuho Eerola (2. varapuheenjohtaja, 2. varapuhemies) | Perussuomalaiset |  |
|  | Lindtman, AnttiAntti Lindtman | SDP |  |
|  | Tavio, VilleVille Tavio | Perussuomalaiset |  |
|  | Mykkänen, KaiKai Mykkänen | Kokoomus |  |
|  | Pylväs, JuhaJuha Pylväs | Keskusta |  |
|  | Harjanne, AtteAtte Harjanne | Vihreät | Helsinki |
|  | Saramo, JussiJussi Saramo | Vasemmistoliitto |  |
|  | Adlercreutz, AndersAnders Adlercreutz | RKP | Uusimaa |
|  | Räsänen, PäiviPäivi Räsänen | Kristillisdemokraatit |  |
|  | Harkimo, HarryHarry Harkimo | Liike Nyt | Uusimaa |
|  | Marin, SannaSanna Marin | SDP |  |
|  | Purra, RiikkaRiikka Purra | Perussuomalaiset |  |
|  | Orpo, PetteriPetteri Orpo | Kokoomus |  |
|  | Saarikko, AnnikaAnnika Saarikko | Keskusta |  |
|  | Suomela, IirisIiris Suomela | Vihreät |  |
|  | Andersson, LiLi Andersson | Vasemmistoliitto |  |
|  | Henriksson, Anna-MajaAnna-Maja Henriksson | RKP |  |
|  | Essayah, SariSari Essayah | Kristillisdemokraatit |  |
Psychic Chasms

| Psychic Chasms Neon Indian |
| --- | --- | --- |

Studioalbumin tiedot
 Äänitetty : 2009
 Julkaistu: 13. lokakuuta 2009
 Formaatti: LP, digitaalinen, CD
 Tuottaja(t): Alan Palomo
 Tyylilaji: electropop
 Kesto: 30.46
 Levy-yhtiö: Lefse
Muut kannet
 Erikoisversion kansikuva
Neon Indianin muut julkaisut
|   | Psychic Chasms 2009 | Era Extraña 2011 |
Psychic Chasms on yhdysvaltalaisen elektronista popmusiikkia tuottavan yhtyeen Neon Indianin esikoisalbumi, jonka Lefse Records julkaisi 13. lokakuuta 2009. Albumista julkaistiin vuonna 2010 erikoisversio nimellä Mind Ctrl: Psychic Chasms Possessed, joka sisältää alkuperäiset kappaleet, yhden bonuskappaleen ja seitsemän remix-kappaletta.
Kappaleet

(AM) – 0.25
Deadbeat Summer – 4.03
Laughing Gas – 1.43
Terminally Chill – 3.34
(If I Knew I'd Tell You) – 0.48
6669 (I Don't Know If You Know) – 3.21
Should Have Taken Acid With You – 2.21
Mind, Drips – 3.09
Psychic Chasms – 4.06
Local Joke – 3.27
Ephemeral Artery – 2.52
7000 (Reprise) – 0.57
Sleep Paralysist – 4.34 (Mind Ctrl: Psychic Chasms Posessed)
Deadbeat Summer (Toro y Moi Remix) – 2.59 (Mind Ctrl: Psychic Chasms Posessed)
Should Have Taken Acid with You (Body Language Remix) – 3.19 (Mind Ctrl: Psychic Chasms Posessed)
(If I Knew I'd Tell You) (Javelin Remix) – minuutit.sekunnit (Mind Ctrl: Psychic Chasms Posessed)
Mind, Drips (Bibio Remix) – 4.13 (Mind Ctrl: Psychic Chasms Posessed)
Terminally Chill (Yacht Remix) – 3.53 (Mind Ctrl: Psychic Chasms Posessed)
Ephemelar Artery (Darby Cicci/Fresh Breath Remix) – 4.13 (Mind Ctrl: Psychic Chasms Posessed)
Local Joke (Dntel Mix) – 3.52 (Mind Ctrl: Psychic Chasms Posessed)
Palaute

Musiikkisivusto Pitchfork sijoitti albumin sijalle 17. The Top 50 Albums of 2009 -listalla. Albumi sai positiivista palautetta kriitikoilta.
Consequence of Sound: B
The Guardian:
Pitchfork: 8.6/10
Pikkulampikorento

| Pikkulampikorento |
| --- | --- |
 Koiras
Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Sudenkorennot Odonata
Alalahko::  Aitosudenkorennot Anisoptera
Heimo::  Varsinaiset sudenkorennot Libellulidae
Suku::  Lampikorennot Leucorrhinia
Laji::  dubia
Kaksiosainen nimi
 Leucorrhinia dubia  (Vander Linden, 1825) 
Katso myös
   Pikkulampikorento Wikispeciesissä   Pikkulampikorento Commonsissa 
Infobox OKNimi-testi OKIUCN-testi OK: 
Pikkulampikorento (Leucorrhinia dubia) on lampikorentoihin kuuluva Suomessa yleinen sudenkorento.
Ulkonäkö ja koko

Pikkulampikorennolla on väriltään tummat ylemmät perälisäkkeet. Koiraalla on selkeästi ulkoneva ja muodoltaan kohtalaisen suora ja suippo paritteluelimien väkänen. Naaraalla puolestaan on kolmion muotoiset osat sukuaukon suojuksessa. Tummassa takaruumiissa on pienikokoisia laikkuja, jotka ovat kapeammat kuin vastaavat täplälampikorennolla ja isolampikorennolla. Pikkulampikorennon täplät ovat naaraalla useimmiten keltaiset ja sukukypsällä koiraalla punaiset. Siipien kylkisuonet eli siiven etureunan siipisuonet eivät ole koko pituudelta vaalean keltaiset kuten isolampikorennolla, vaan tummat tyvestä siipisolmuun.
Pikkulampikorennon takaruumiin pituus on 21–27 mm ja takasiiven pituus 23–28 mm.
Levinneisyys ja elinympäristö

Pikkulampikorento on yleinen pohjoisessa Euroopassa ja luoteisessa Aasiassa. Laji esiintyy etelämmässä reliktinä. Lajia tavataan melkein koko Suomessa yleisenä. Suorantojen alueilla laji elää useimmiten lähes varmasti.
Laji elää enimmäkseen suoalueiden lammilla ja muilla suorantaisilla lammilla ja järvillä sekä muun muassa sorakuoppien lampareilla.
Elintavat

Pikkulampikorennon lentoaika on toukokuun lopulta elokuun lopulle. Päälentoaika on kesäkuun puolivälistä heinäkuun loppupuolelle.
Aiheesta muualla

Pikkulampikorento Korentowikissä
Naaras
Psychic Academy Aura banshō

| Psychic Academy Aura banshō |
| --- | --- |
サイキックアカデミー煌羅万象   ('Psychic Academy kirara banshō)
Genre: komedia, romantiikka 
Manga
Tekijä: Katsu Aki
Julkaisija:  Kodansha    Tokyopop
Sarjajulkaisulehti: Magazine Z
Ensimmäinen painatus: joulukuu 1999 – huhtikuu 2003
Kirjojen lukumäärä: 11 
OVA
Ohjaaja: Shigeru Yamazaki
Studio: E.G. Films,   GANSIS,   Starchild Records
Jaksojen määrä: 24
Julkaisupäivät:  
Psychic Academy Aura banshō (jap. サイキックアカデミー煌羅万象) on 11-osainen Katsu Akin luoma manga. Siitä on myös tehty 24-osainen minianime, joka julkaistiin alun perin Internetissä. Jokainen jakso on noin 10 minuutin pituinen, ja nämä jaksot on julkaistu myös myyntiin.
Juoni

Ai Shiomi on poika, jolla on psyykkisiä voimia, jotka tunnetaan myös "Aura-voimina". Nämä voimat mahdollistavat tietyn elementin hallinnan, kuten tulen, veden, valon tai maan.
"Psychic Academy" on koulu, jonne Ai suostuu menemään vanhempiensa painostuksesta. Se on eliittikoulu, joka auttaa oppilaitaan hallitsemaan voimiaan. Ai myös tapaa Psychic Academyssa lapsuudenystävänsä Orinan (koodinimeltään Sara). Matkatessaan kouluun ensimmäisenä päivänään, Ai tapaa Myūn, joka on yksi akatemian oppilaista. Ai saa myös tietää, että hänen omasta isoveljestään Zerosta tulee yksi opettajista.
Ai epäröi uudessa koulussaan, haluaako hän tällaista elämää, sillä hän ei edes tiedä omaa voimaansa. Hän myös kamppailee tunteistaan sekä Orinaa että Myūta kohtaan. Eräs hullu jänis ottaa hänet kuitenkin oppilaakseen ja hän vihdoin löytää auransa, jonka tyyppi on hyvin harvinainen ja voimakas valo.
Aiheesta muualla

Psychic Academy Aura banshō   Anime News Networkissa (englanniksi)
Tennis kesäolympialaisissa 2020 – naisten nelinpeli

Naisten tenniksen nelinpeli Tokion kesäolympialaisissa 2020 pelattiin 24. heinäkuuta – 1. elokuuta Ariake Tennis Parkilla. Turnaukseen osallistui 32 paria. Turnauksen puolustava mestaripari oli Jekaterina Makarova ja Jelena Vesnina. Makarova ei osallistunut turnaukseen, mutta Vesnina pelasi Veronika Kudermetovan kanssa.
Karsinnat

Olympiaturnaukseen osallistuu 32 paria. 10 urheilijaa valitaan nelinpelirankingin perusteella. Näiden urheilijoiden parin tulee olla 300 parhaan joukossa joko kaksin- tai nelinpelin rankingissa, maata edustavan olympiakomitean tulee ilmoittaa urheilija olympialaisiin ja pari ei saa rikkoa sääntöä, jonka mukaan yhdestä maasta saa olla korkeintaan kuusi urheilijaa. Tämän jälkeen valitaan urheilijoita yhdistetyn rankingin perusteella, kunnes pareja on vähintään 24. Loput parit valitaan kaksinpelien perusteella. Isäntämaa Japanille on varattu yksi paikka.
Sijoitetut pelaajat

Lähde:
Barbora Krejčíková (CZE) /  Kateřina Siniaková (CZE) (mestarit, kultamitalistit)
Shūko Aoyama (JPN) /  Ena Shibahara (JPN) (1. kierros)
Kiki Bertens (NED) /  Demi Schuurs (NED) (2. kierros)
Bethanie Mattek-Sands (USA) /  Jessica Pegula (USA) (puolivälierät)
Chan Hao-ching (TPE) /  Latisha Chan (TPE) (1. kierros)
Ashleigh Barty (AUS) /  Storm Sanders (AUS) (puolivälierät)
Gabriela Dabrowski (CAN) /  Sharon Fichman (CAN) (1. kierros)
Nicole Melichar (USA) /  Alison Riske (USA) (1. kierros)
Kaavio

Lähde:
Kaavio > Avain

| 0 | 1 | 2 | 3 |
| --- | --- | --- | --- |
|  Q = karsija  WC = villi kortti  LL = Lucky loser  |  Alt = Alternate  SE = erikoisvapautus  PR = suojattu ranking  |  w/o = luovutus ennen ottelun alkamista  r = keskeytys  d = hylkäys  |  ITF = ITF-paikka  JE = junioripaikka  |
Kaavio > Loppukierrokset

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
|   | Välierät | Välierät | Välierät | Välierät | Välierät |  |  | Loppuottelu | Loppuottelu | Loppuottelu | Loppuottelu | Loppuottelu |
 
|   |  1 |    Barbora Krejčíková (CZE)   Kateřina Siniaková (CZE) | 6 | 3 | [10] |   |  |  |  |  |  |  |
|  |  PR |    Veronika Kudermetova (RUS)   Jelena Vesnina (RUS) | 3 | 6 | [6] |   |  |  |  |  |  |  |
|  |  PR |    Veronika Kudermetova (RUS)   Jelena Vesnina (RUS) | 3 | 6 | [6] |   |   |  1  |    Barbora Krejčíková (CZE)   Kateřina Siniaková (CZE) | 7 | 6 |  |
|  |  |  |  |  |  |   |   |  1  |    Barbora Krejčíková (CZE)   Kateřina Siniaková (CZE) | 7 | 6 |  |
|  |  |  |  |  |  |   |   |    |    Belinda Bencic (SUI)   Viktorija Golubic (SUI) | 5 | 1 |  |
|  |    |    Laura Pigossi (BRA)   Luisa Stefani (BRA) | 5 | 3 |  |   |   |    |    Belinda Bencic (SUI)   Viktorija Golubic (SUI) | 5 | 1 |  |
|  |    |    Laura Pigossi (BRA)   Luisa Stefani (BRA) | 5 | 3 |  |   |  |  |  |  |  |  |
|   |    |    Belinda Bencic (SUI)   Viktorija Golubic (SUI) | 7 | 6 |  |   |   | Pronssiottelu | Pronssiottelu | Pronssiottelu | Pronssiottelu | Pronssiottelu |
|   |   |   |   |   |   |   |   |  PR |    Veronika Kudermetova (RUS)   Jelena Vesnina (RUS) | 6 | 4 | [9] |
|   |   |   |   |   |   |   |   |    |    Laura Pigossi (BRA)   Luisa Stefani (BRA) | 4 | 6 | [11] |
Psychic World

| Psychic World |
| --- | --- |
Kehittäjä:  Hertz Company
Julkaisija:  Sega
Julkaistu:  Psycho WorldJP 1988 Psychic World 1991
Lajityyppi:  toimintapeli ja tieteisfiktiopeli (en)
Pelimuoto:  yksinpeli
Alusta:  MSX, Sega Game Gear, Sega Master System
Jakelumuoto:  Pelimoduuli
Lisää peliartikkeleitaVideopelien teemasivulla
Psychic World (myös nimellä Psycho World) on Hertzin kehittämä ja Segan julkaisema tasohyppelypeli, joka on julkaistu vuonna 1988 MSX:lle ja vuonna 1991 Sega Master Systemille sekä Sega Game Gearille.
Pelaaminen

Psychic World on tasohyppelypeli, jossa pelaajalla on käytössään erilaisia aseita ja psyykkisiä taitoja. MSX-version kentät ovat laajoja, kun taas Segan konsoleille julkaistuja versioita on kritisoitu kenttien pienentämisestä. Edes kenttien määrä ei ole sama eri versioissa - MSX-versiossa on kuusi kenttää, kun Master System -versiossa on vastaavasti viisi ja Game Gear -versiossa vain neljä kenttää.
Päähenkilö Lucia työskentelee salaisessa laboratoriossa kun hirviöt pääsevät vapaaksi ja hänen siskonsa Cecille kaapataan. Lucia saa esineen, joka voimistaa hänen psyykkisiä kykyjään otettuaan tehtäväkseen vapauttaa siskonsa.
Aiheesta muualla

Psychic World MobyGamesissa (englanniksi)
Psychic World (Master System) Sega Retro -sivustolla (englanniksi)
Psychic World (Game Gear) Sega Retro -sivustolla (englanniksi)
Tom Davies

Thomas "Tom" Davies (s. 30. kesäkuuta 1998 Liverpool) on englantilainen jalkapalloilija. Hän on pelipaikaltaan keskikenttäpelaaja. Hän edustaa Englannin mestaruussarjassa pelaavaa Sheffield Unitedia, johon hän siirtyi kasvattajaseurastaan Evertonista elokuussa 2023.
Davies nousi Evertonin junioreista edustusjoukkueeseen keväällä 2016 ja pelasi seuraavalla kaudella Valioliigassa jo 24 ottelua, joissa hän teki kaksi maalia. Kaudella 2017–2018 hän pelasi Valioliigassa 33 ottelua ja teki niissä kaksi maalia. Kaudella 2018–2019 hän jäi useammin vaihtopenkille ja pelasi vain 16 liigaottelua. Kauden 2019–2020 Davies aloitti vaihtopelaajana mutta pelasi lopulta 30 liigaottelua, joista 23 ottelua avauskokoonpanossa. Maaleja syntyi yksi. Kaudella 2020–2021 hän pelasi 25 liigaottelua tekemättä maaleja. Kaudella 2021–2022 hän pelasi vain kuusi liigaottelua polvivamman pilattua suurimman osan kaudesta mutta yhden maalin hän ehti tehdä. Kaudella 2022–2023 hän pelasi 19 liigaottelua mutta oli avauksessa vain neljästi.
Davies on pelannut useissa Englannin juniorimaajoukkueissa. Hän pelasi vuonna 2015 alle 17-vuotiaiden EM-kilpailuissa ja saman ikäluokan MM-kilpailuissa. Vuonna 2021 hän pelasi kaksi ottelua alle 21-vuotiaiden EM-kilpailuissa.
Tom DeLonge

Tom DeLonge
Thomas Matthew DeLonge (s. 13. joulukuuta 1975 Powayssa, Kaliforniassa) on yhdysvaltalainen muusikko.
DeLonge on soittanut kitaraa ja laulanut eri yhtyeissä uransa aikana. Näistä yhtyeistä kuuluisin on vuonna 1992 perustettu Blink-182, jonka hän perusti yhtyeen basistin Mark Hoppusin kanssa. Vuoden 2005 helmikuussa Blink-182 ilmoitti menevänsä määrittelemättömän pituiselle tauolle. Tauko kesti neljä vuotta, 8. helmikuuta 2009 yhtye ilmoitti palaavansa yhteen ja tekevänsä levyn. DeLonge on laulanut ja soittanut myös Angels And Airwavesissa (AVA), vuodesta 2005, ja Box Car Racerissa, 2002–2003.
DeLongella on vaimo, Jennifer, tytär, Ava sekä poika, Rocket.
DeLonge on myös ohjannut musiikkivideoita, toiminut musiikkituottajana sekä säveltänyt mm. suuren osan Blink-182 -yhtyeen tuotannosta.
Tunturilieko

| Tunturilieko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Sanikkaiset Pteridophyta
Alakaari::  Liekomaiset Lycopodiophytina
Luokka::  Liekomaiset Lycopodiopsida
Lahko::  Lycopodiales
Heimo::  Liekokasvit Lycopodiaceae
Suku::  Suomulieot Diphasiastrum
Laji::  alpinum
Kaksiosainen nimi
 Diphasiastrum alpinum  (L.) Holub 
Synonyymit
 Diphasium alpinum (L.) Rothm.  Lycopodium alpinum L. 
Katso myös
   Tunturilieko Wikispeciesissä   Tunturilieko Commonsissa 
Infobox OKNimi-testi OK: 
Tunturilieko (Diphasiastrum alpinum, aikaisemmin Lycopodium alpinum, Diphasium alpinum) on pienikokoinen vuoristoissa ja tundralla kasvava sanikkainen.
Ulkonäkö ja koko

Varpumaisen tunturilieon suikerteleva varsi kasvaa 30–40 senttimetriä pitkäksi. Päävarresta tiheinä kimppuina nousevat sinivihreät pystyhaarat ovat 3–5 cm pitkiä ja kärkiosiltaan nelisärmäisiä. Lehdet ovat neljässä pitkittäisrivissä ja eri rivien lehdet ovat lähes samankokoisia. Kylkilehdet ovat kuitenkin hieman leveämpiä ja niiden reunat ovat taaksekiertyneitä. Itiötähkät ovat perättömiä ja ne ovat haarojen kärjissä yksittäin tai pareittain. Kooltaan itiötähkät ovat 1–1,5 cm pitkiä. Itiölehdet ovat kolmiomaisia, suippokärkisiä ja litteäruotisia. Suomessa tunturilieon itiöt kypsyvät kesä-syyskuussa. Lehtivihreätön alkeisvarsikko on yksikotinen, mukulamainen ja tavallisesti maansisäinen.
Tunturilieko risteytyy toisinaan harjulieon eli harjukeltalieon (D. tristachyum) ja keltalieon (D. complanatum) kanssa.
Levinneisyys

Tunturiliekoa tavataan pohjoisen pallonpuoliskon vuoristoissa ja tundralla. Euroopassa lajia kasvaa muun muassa Alpeilla, Karpaateilla, Britteinsaarilla, Fennoskandian vuoristo- ja tunturialueilla, Islannissa, Venäjän pohjoisosissa, Uralilla ja Kaukasuksella. Aasian puolella lajia tavataan paikoitellen Pohjois- ja Keski-Siperiassa Tyynelle valtamerelle saakka, ja edelleen Alaskassa, Kalliovuorilla, Itä-Kanadassa sekä Grönlannissa. Suomessa tunturiliekoa on tavattu Kainuusta Itä-Lapin kautta Pohjois-Lappiin. Runsaimmin sitä kasvaa Käsivarren Lapissa. Laji lienee kuitenkin hävinnyt Kainuusta ja on harvinainen Itä-Lapissa.
Elinympäristö

Tunturilieko kasvaa karuilla tunturikankailla ja lumimailla sekä tunturikoivikoissa. Joskus harvoin lajia tavataan myös kuivissa mäntymetsissä ja kuivilla niityillä.
Aiheesta muualla

Kasviatlas 2022: Tunturilieon levinneisyys Suomessa.
ITIS: Lycopodium alpinum (englanniksi)
United States Department of Agriculture (USDA): Lycopodium alpinum (englanniksi)
Turvallisuusvalvojan erikoisammattitutkinto

Turvallisuusvalvojan erikoisammattitutkinto on yksityisen turvallisuusalan erikoisammattitutkinto, joka antaa pätevyyden vartioimisliikkeen vastaavaksi hoitajaksi. Tutkinnosta käytetään yleisesti lyhennettä TVEAT. Vuoden 2017 alussa voimaan astuneen lain yksityisistä turvallisuuspalveluista mukaan vain turvallisuusvalvojan erikoisammattitutkinnon suorittanut henkilö voi toimia turvallisuusalan elinkeinoluvan haltijan vastaavana hoitajana. Tämä vahvistaa yksityiselle turvallisuusalalle räätälöidyn turvallisuusvalvojan erikoisammattitutkinnon asemaa alan esimiestutkintona.[lähde? ]